Το μαύρο στέμμα

Το μαύρο στέμμα (, ) είναι Γαλλο-ισπανικό φιλμ νουάρ του 1951 σε σκηνοθεσία του Λουίς Σασλάβσκι. Το σενάριο γράφτηκε από τον ίδιο τον σκηνοθέτη, σε συνεργασία με τον Ζαν Κοκτώ, το οποίο είναι βασισμένο στο μυθιστόρημα Η Αφροδίτη του Ίλ του Προσπέρ Μεριμέ.Πρωταγωνιστούν οι Μαρία Φέλιξ, Ροσάνο Μπράτσι και Βιτόριο Γκάσμαν.

 Πλοκή 
300px|thumb|Η Μαρία Φέλιξ σε σκηνή από την ταινία.

Στην πόλη της Ταγγέρης, μια γυναίκα ονόματι Μάρα υποφέρει από αμνησία μετά τη δολοφονία του συζύγου της, ο οποίος επρόκειτο να ζητήσει διαζύγιο επειδή την είχε πιάσει να έχει παράνομες ερωτικές σχέσεις με τον Μαουρίσιο, ο οποίος ενδιαφέρεται να βρει το μέρος όπου είναι κρυμμένα μερικά πολύτιμα κοσμήματα. 

Αποπροσανατολισμένη, η γυναίκα το σκάει και βρίσκει τη βοήθεια του Αντρές, ο οποίος την ερωτεύεται και προσπαθεί να ανακτήσει τη μνήμη της. Αν και ο προστάτης άγιος της βλέπει στις κάρτες ταρώ ότι ένα μαύρο στέμμα που προμηνύει τον θάνατο περιστρέφεται γύρω από τη μυστηριώδη γυναίκα, ο Αντρές την αγνοεί και πηγαίνει μαζί της στο ξενοδοχείο όπου τα στοιχεία δείχνουν ότι έμενε μαζί της. Η Μάρα θα απαχθεί από τον πρώην εραστή της και θα κλειδωθεί σε ένα γυμναστήριο που είναι στην ιδιοκτησία του, αλλά επειδή έχει αμνησία δεν μπορεί να του πει πού έκρυψε τα κοσμήματα του συζύγου της.

 Διανομή ρόλων 
Μαρία Φέλιξ - Μάρα Ράσελ
Ροσσάνο Μπράτσι - Αντρές
Βιτόριο Γκάσμαν - Μαουρίσιο
Χοσέ Μαρία Λάντο  - κύριος Ράσελ
Αντόνια Πλάνα - κυρία Ράσελ
Τζούλια Κάμπα Άλμπα - Φλόρα
Μανουέλ Άρμπο - Ορλάντο
Σαντιάγο Ριβέρο - Δον Ενρίκε
Μαρία Κανιέτε - Άννα
Μαρία Φράνσες - Μαρία
Ντομίνγκο Ρίβας - δικηγόρος του Μαουρίσιο
Πιεράλ - Πάμπλο, ο νάνος

 Κυκλοφορία 

Η ταινία έκανε πρεμιέρα στις 23 Μαΐου 1951 στην Γαλλία. Στην Ελλάδα κυκλοφόρησε στις 26 Ιουλίου 1952 και προβλήθηκε στον κινηματογράφο «Αέλλω» της Αθήνας. 

 Παραπομπές 

 Βιβλιογραφία 
 Cynthia Tompkins & David William Foster. Notable Twentieth-century Latin American Women: A Biographical Dictionary. Greenwood Publishing Group, 2001.

 Εξωτερικοί σύνδεσμοι 


Κατηγορία:Ταινίες του 1951
Κατηγορία:Γαλλικές ταινίες της δεκαετίας 1950
Κατηγορία:Ισπανικές ταινίες
Κατηγορία:Ισπανόφωνες ταινίες
Κατηγορία:Γαλλικές δραματικές ταινίες
Κατηγορία:Ταινίες βασισμένες σε γαλλικά μυθιστορήματα
Κατηγορία:Φιλμ νουάρ